Държавен вестник, бр. 38, 2011 г., стр. 95

БРОЙ  38	
Д Ъ Р Ж А В Е Н  В Е С Т Н И К 	
СТР.  95  
МИНИСТЕРСТВО
НА ВЪТРЕШНИТЕ РАБОТИ
ИНСТРУКЦИЯ № Iз-1143
от 4 май 2011 г.
за организацията и реда за осъществяване 
на конвойната дейност в Министерството на 
вътрешните работи
Г л а в а  п ъ р в а
ОБЩИ ПОЛОЖЕНИЯ
Чл. 1. С тази инструкция се уреждат ор­
ганизацията и редът за осъществяване на 
конвойната дейност в Министерството на 
вътрешните работи (МВР).
Чл. 2. Конвоирането е принудително отвеж­
дане на едно или повече лица по определен 
маршрут от конвоен наряд.
Чл. 3. (1) В зависимост от начина за осъ­
ществяване конвоирането се извършва:
1. етапно – чрез предаване на конвоираните 
лица между конвойни наряди по маршрута 
за конвоиране; при него на конвойния наряд 
могат допълнително да се предават лица за 
конвоиране, когато маршрутът им за конво­
иране съвпада с първоначално планирания;
2. директно – когато лицата се конвоират 
между териториалните звена от един и същ 
наряд независимо от смяната на превозното 
средство; директно се конвоират лица, за ко­
ито има данни, че са извършили умишлено 
престъпление, представляващо особено тежък 
случай; при достатъчно данни, че конвоирането 
ще бъде осуетено; бременни жени; майки с 
деца; групи, по-големи от 15 човека; когато 
срокът за конвоиране не позволява конвоира­
нето да се извърши етапно или чрез етапно 
конвоиране значително ще се увеличи пътят 
на конвоя. 
(2) На конвойните наряди могат да се 
възлагат и задачи за двупосочно конвоиране, 
когато пътуването в двете посоки е с обща 
продължителност до 8 часа.
(3) В случаите на ал. 1, т. 1 и ал. 2 при 
необходимост нарядът се допълва със сили 
от звената, които са заявили конвоирането.
(4) Заявките за осъществяване на конвоира­
не, двупосочен конвой, оказване съдействие 
на конвоен наряд и допълнително предаване 
на лица за конвоиране трябва да се правят до 
16 ч. на предния ден освен в случаите, които 
не търпят отлагане. Заявките се вписват в 
„Книга за заявки за конвоиране и оказване 
на съдействие на конвоен наряд“ (приложе­
ние № 1).
Чл. 4. (1) При конвоиране разчетът на сили­
те и средствата, както и мерките за изолация 
и охрана се определят от степента на общест­
вената опасност на деянието и личността на 
конвоирания за всеки конкретен случай.
(2) При конвоиране на лице, за което има 
данни, че е извършило умишлено престъпление 
от общ характер, поставянето на белезници 
е задължително.
(3) При конвоиране на лице, за което има 
данни, че е извършило умишлено престъпле­
ние от общ характер, представляващо особено 
тежък случай, както и в случаите, когато са 
налице достатъчно данни, че конвоирането 
може да бъде осуетено, на конвоирания се 
поставят белезници и на краката. 
(4) При отвеждане на конвоирани лица 
пред орган на съдебна власт, разследващ 
полицай или друг служител на МВР сваля­
нето на белезниците им се извършва след 
изричното разпореждане на органа, възложил 
довеждането.
(5) Мерките за изолация и охрана при 
конвоиране се определят съобразно данните 
за личността и поведението на конвоирания 
в случаите на:
1. принудително довеждане;
2. наложена принудителна администра­
тивна мярка;
3. наличие на данни, че е извършител на 
престъпление по непредпазливост с ниска 
степен на обществена опасност.
(6) В случаите по предходната алинея 
поставянето на белезници е съобразно пове­
дението на конвоираните лица.
Чл. 5. (1) Конвоирането се извършва:
1. пеш;
2. със специализирани конвойни или други 
служебни автомобили;
3. с автобуси, обслужващи междуселищни 
маршрути;
4. с железопътен транспорт;
5. с въздушен;
6. с воден транспорт.
(2) Избор на пътно превозно средство се 
извършва за всеки конкретен случай в зависи­
мост от информацията за конвоираното лице, 
оперативната и метеорологичната обстановка 
по маршрута за конвоиране и наличните сили 
и средства.
Чл. 6. Забранява се назначаването в кон­
воен наряд на служители:
1. без полицейски правомощия;
2. които имат роднински връзки или други 
близки отношения с конвоираните лица;
3. които поради други обстоятелства може да 
се считат за предубедени или заинтересовани 
пряко или косвено от изхода на наказателното 
производство.
Чл. 7. Забранява се конвоирането:
1. с обществен транспорт в градските зони;
2. на групи над 20 души освен в изклю­
чителни случаи и след издаване на писмена 
заповед от директора на Столичната дирекция 
на вътрешните работи (СДВР), съответната